ddrg/super_eurlex huggingface dataset:
Rådets afgørelse

af 30. marts 2000

om indgåelse af aftale i form af brevveksling mellem Det Europæiske Fællesskab og Schweiz om udvidelse af Fællesskabets Common Communication Network/Common System Interface (CCN/CSI) inden for rammerne af konventionen om en fælles forsendelsesprocedure

(2000/305/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, og stk. 3, første afsnit,

under henvisning til forslag fra Kommissionen, og

ud fra følgende betragtninger:

(1) Som led i implementeringen af det datamatiserede forsendelsessystem, der er indført ved afgørelse nr. 1/1999 truffet at Den Blandede Kommission EF/EFTA (fælles forsendelse)(1), skal der oprettes et internationalt datanetværk til informationsudveksling mellem de kompetente myndigheder i parterne i konventionen af 20. maj 1987 om en fælles forsendelsesprocedure(2) (i det følgende benævnt "konventionen").

(2) Det Europæiske Fællesskab har allerede udviklet Common Communication Network/Common System Interface (CCN/CSI), som opfylder de nødvendige krav.

(3) Ifølge afgørelse nr. 2/1999 truffet af Den Blandede Kommission EF/EFTA (fælles forsendelse)(3) skal CCN/CSI anvendes af alle kontraherende parter i konventionen, og partnerlandenes finansielle deltagelse og andre hermed forbundne spørgsmål aftales mellem Fællesskabet og hvert af partnerlandene.

(4) Den 22. oktober 1999 bemyndigede Rådet Kommissionen for De Europæiske Fællesskaber til at føre forhandlinger med hvert af de ikke-EU-lande, der er part i konventionen, om en aftale i form af brevveksling om udvidelse af CCN/CSI til hvert af dem.

(5) Kommissionen har ført forhandlinger om udvidelse af CCN/CSI til også at omfatte Schweiz.

(6) Aftalen i form af brevveksling om denne udvidelse bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Schweiz om udvidelse af Fællesskabets Common Communication Network/Common System Interface (CCN/CSI) inden for rammerne af konventionen om en fælles forsendelsesprocedure godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne aftalen i form af brevveksling med bindende virkning for Fællesskabet.

Artikel 3

Denne afgørelse får virkning på dagen for offentliggørelsen i De Europæiske Fællesskabers Tidende.

Udfærdiget i Bruxelles, den 30. marts 2000.

På Rådets vegne

J. Sócrates

Formand

(1) EFT L 65 af 12.3.1999, s. 50.

(2) EFT L 226 af 13.8.1987, s. 2.

(3) EFT L 119 af 7.5.1999, s. 53.
Kommissionens beslutning

af 7. marts 2000

om opstilling af listen over de områder i Frankrig, der er støtteberettigede under strukturfondsmål 2 i perioden 2000 til 2006

(meddelt under nummer K(2000) 553)

(Kun den franske udgave er autentisk)

(2000/339/EF)

KOMMISSIOEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 4, stk. 4, første afsnit,

efter høring af Det Rådgivende Udvalg for Udvikling og Omstilling i Regionerne, Komitéen for Landbrugsstrukturerne og Udviklingen af Landdistrikterne og Forvaltningskomitéen for Fiskeri og Akvakultur, og

ud fra følgende betragtninger:

(1) Ifølge artikel 1, stk. 1, nr. 2, i forordning (EF) nr. 1260/1999 tager strukturfondsmål 2 sigte på at yde støtte til økonomisk og social omstilling i områder med strukturproblemer.

(2) Det fastsættes i artikel 4, stk. 2, første afsnit, i forordning (EF) nr. 1260/1999, at Kommissionen og medlemsstaterne sørger for, at interventionen reelt koncentreres om de hårdest ramte områder i Fællesskabet og på det mest hensigtsmæssige geografiske niveau.

(3) I Kommissionens beslutning 1999/503/EF(2) er der i overensstemmelse med artikel 4, stk. 2, i forordning (EF) nr. 1260/1999 fastsat et befolkningsloft for de enkelte medlemsstater under mål 2 for perioden 2000 til 2006; for Frankrig er det pågældende loft fastsat til 18768000 indbyggere.

(4) Ifølge artikel 4, stk. 4, i forordning (EF) nr. 1260/1999 opstiller Kommissionen efter forslag fra medlemsstaterne, i snævert samråd med den berørte medlemsstat og under hensyntagen til nationale prioriteter listen over mål 2-områder, uden at dette berører overgangsstøtten i artikel 6, stk. 2, i nævnte forordning.

(5) I artikel 4, stk. 11, i forordning (EF) nr. 1260/1999 fastsættes, at listen over områder, der er støtteberettigede under mål 2, gælder i syv år regnet fra den 1. januar 2000; hvis der imidlertid opstår alvorlig krise i en region, kan Kommissionen på forslag af en medlemsstat i løbet af 2003 ændre denne liste efter bestemmelserne i artikel 4, stk. 1 til 10, uden at forhøje den befolkningsandel, der er dækket inden for hver af de i nævnte forordnings artikel 13, stk. 2, omhandlede regioner -

VEDTAGET FØLGENDE BESLUTNING:

Artikel 1

De områder i Frankrig, der er berettiget til støtte i henhold til strukturfondenes mål 2 i perioden 2000 til 2006, er anført i bilaget.

Denne liste kan ændres i løbet af 2003.

Artikel 2

Denne beslutning er rettet til Frankrig.

Udfærdiget i Bruxelles, den 7. marts 2000.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.

(2) EFT L 194 af 27.7.1999, s. 58.

BILAG

LISTE OVER DE OMRÅDER I FRANKRIG, DER ER STØTTEBERETTIGEDE UNDER STRUKTURFONDSMÅL 2

(2000 til 2006)

>TABELPOSITION>
Kommissionens beslutning

af 11. maj 2000

om ændring af beslutning 95/94/EF om opstilling af en liste over ornestationer i visse tredjelande, som er godkendt til udførsel af ornesæd til Fællesskabet

(meddelt under nummer K(2000) 1314)

(EØS-relevant tekst)

(2000/353/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastlæggelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf(1), ændret ved akten vedrørende Østrigs, Finlands og Sveriges tiltrædelse, særlig artikel 8, og

ud fra følgende betragtninger:

(1) I Kommissionens beslutning 93/160/EØF(2), senest ændret ved beslutning 1999/150/EF(3), er der opstillet en liste over tredjelande, hvorfra medlemsstaterne tillader indførsel af ornesæd.

(2) Ungarn er et af landene på denne liste.

(3) I Kommissionens beslutning 95/94/EF(4), senest ændret ved beslutning 1999/684/EF(5), er der opstillet en liste over ornestationer i visse tredjelande, som er godkendt til udførsel af ornesæd til Fællesskabet.

(4) De kompetente ungarske veterinærmyndigheder har indgivet en anmodning om at få ornestationen OMTV RT. Szekszárd Al-Állomás optaget på listen. Fællesskabet har modtaget forsikring om, at denne ornestation opfylder betingelserne i direktiv 90/429/EØF.

(5) Listen over godkendte ornestationer bør derfor ændres, så den omfatter OMTV RT. Szekszárd Al-Állomás, Ungarn.

(6) De i denne beslutning fastsatte foranstaltninger er i overensstemmelse med udtalelsen fra Den Stående Veterinærkomité -

VEDTAGET FØLGENDE BESLUTNING:

Artikel 1

Følgende tekst tilføjes i slutningen af del 3 om Ungarn i bilaget til beslutning 95/94/EF:

"- OMTV RT. Szekszárd Al-Állomás 7101 Szekszárd Móricz Zsigmond u. Ungarn

Godkendelsesnummer: H 06".

Artikel 2

Denne beslutning er rettet til medlemsstaterne.

Udfærdiget i Bruxelles, den 11. maj 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 62.

(2) EFT L 67 af 19.3.1993, s. 27.

(3) EFT L 49 af 25.2.1999, s. 40.

(4) EFT L 73 af 1.4.1995, s. 87.

(5) EFT L 270 af 20.10.1999, s. 32.
Kommissionens beslutning

af 22. maj 2000

om fastsættelse af datoen for, hvornår forsendelsen fra Portugal til Tyskland af visse produkter til forbrænding kan begynde efter artikel 3, stk. 6, i beslutning 98/653/EF

(meddelt under nummer K(2000) 1367)

(EØS-relevant tekst)

(2000/345/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(1), senest ændret ved direktiv 92/118/EØF(2),

under henvisning til Kommissionens beslutning 98/653/EF af 18. november 1998 om hasteforanstaltninger som følge af forekomsten af bovin spongiform encephalopati i Portugal(3), senest ændret ved beslutning 2000/104/EF(4), særlig artikel 3, stk. 6, og

ud fra følgende betragtninger:

(1) Ifølge artikel 3, stk. 6, i beslutning 98/653/EF fastsætter Kommissionen efter en EF-kontrol på stedet og efter at have informeret medlemsstaterne datoen for, hvornår forsendelsen af de produkter, der henvises til i nævnte artikel, kan begynde.

(2) En EF-kontrol, som Kommissionens tjenestegrene gennemførte i Tyskland den 27.-29. februar 2000 for specielt at vurdere veterinærkontrollen efter artikel 3 i og bilag I til beslutning 98/653/EF, har vist, at betingelserne er opfyldt på tilfredsstillende vis -

VEDTAGET FØLGENDE BESLUTNING:

Artikel 1

Den dato, der henvises til i artikel 3, stk. 6, i beslutning 98/653/EF, skal være den 22. maj 2000, for så vidt angår forsendelsen til Tyskland af de produkter, der henvises til i nævnte artikel.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. maj 2000.

På Kommissionens vegne

David Byrne

Medlem af Kommissionen

(1) EFT L 395 af 30.12.1989, s. 13.

(2) EFT L 62 af 15.3.1993, s. 49.

(3) EFT L 311 af 20.11.1998, s. 23.

(4) EFT L 29 af 4.2.2000, s. 36.
Rådets afgørelse

af 22. maj 2000

om ændring af afgørelse 1999/319/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien

(2000/348/FUSP)

RÅDET FOR DEN EUROPÆISKE UNION HAR -

under henvisning til fælles holdning 1999/318/FUSP fastlagt af Rådet den 10. maj 1999 vedrørende supplerende restriktive foranstaltninger mod Forbundsrepublikken Jugoslavien(1), særlig artikel 1, stk. 1, sammenholdt med artikel 23, stk. 2, i traktaten om Den Europæiske Union,

under hensyn til Rådets fælles holdning 2000/56/FUSP(2), og

ud fra følgende betragtninger

(1) I forbindelse med gennemførelsen af afgørelse 1999/319/FUSP(3) vedtog Rådet en liste over personer, der forbydes indrejse i medlemsstaterne, og hvis navne blev udsendt.

(2) Denne liste bør ajourføres -

TRUFFET FØLGENDE AFGØRELSE:

Artikel 1

Artikel 1 i afgørelse 199/319/FUSP affattes således:

"Artikel 1

Forbuddet mod indrejse i artikel 1 i fælles holdning 1999/318/FUSP finder anvendelse på følgende personer:

>TABELPOSITION>"

Artikel 2

Denne afgørelse får virkning på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 22. maj 2000.

På Rådets vegne

J. Gama

Formand

(1) EFT L 123 af 13.5.1999, s. 1. Ændret ved fælles holdning 1999/604/FUSP (EFT L 236 af 7.9.1999, s. 1).

(2) EFT L 21 af 26.1.2000, s. 4.

(3) EFT L 123 af 13.5.1999, s. 3. Senest ændret ved afgørelse 1999/612/FUSP (EFT L 242 af 14.9.1999, s. 32).
Rådets afgørelse

af 2. maj 2000

om udnævnelse af de luxembourgske medlemmer af og suppleanter til Det Rådgivende Udvalg for Arbejdskraftens Frie Bevægelighed i kategorierne arbejdstagere og arbejdsgivere

(2000/C 139/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet(1), særlig artikel 26 og 27,

og ud fra følgende betragtninger:

Rådet har ved afgørelse af 17. december 1999(2) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevægelighed, med undtagelse af repræsentanterne for de luxembourgske arbejdstager- og arbejdsgiverorganisationer, for perioden 17. december 1999 til 16. december 2001;

den luxembourgske regering har nu meddelt sin kandidatliste -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Arbejdskraftens Frie Bevægelighed for perioden fra den 2. maj 2000 til den 16. december 2001:

1) ARBEJDSSTAGERREPRÆSENTANTER

a) Medlemmer

A. DE MATTEIS

D. GEORGES

b) Suppleant

E. DIAS

2) ARBEJDSGIVERREPRÆSENTANTER

a) Medlemmer

P. BLEY

M. SAUBER

b) Suppleant

CH. BERTRAND-SCHAUL

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Bruxelles, den 2. maj 2000.

På Rådets vegne

J. Coelho

Formand

(1) EFT L 257 af 18.10.1968, s. 2.

(2) EFT C 4 af 7.1.2000, s. 1.
Rådets afgørelse

af 8. maj 2000

om beskikkelse af en østrigsk suppleant til Regionsudvalget

(2000/341/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Siegfried Gasser er trådt tilbage som suppleant, hvilket Rådet blev underrettet om den 15. marts 2000;

under henvisning til indstillingen fra den østrigske regering -

TRUFFET FØLGENDE AFGØRELSE:

Eneste artikel

Manfred Dörler beskikkes som suppleant til Regionsudvalget som efterfølger for Siegfried Gasser for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 8. maj 2000.

På Rådets vegne

J. Pina Moura

Formand

(1) EFT L 28 af 4.2.1998, s. 19.
Kommissionens beslutning

af 13. april 2000

om ændring af beslutning 97/222/EF om listen over tredjelande, hvorfra medlemsstaterne tillader indførsel af kødprodukter

(meddelt under nummer K(2000) 1016)

(EØS-relevant tekst)

(2000/338/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved Rådets direktiv 97/79/EF(2), særlig artikel 21a og 22, og

ud fra følgende betragtninger:

(1) Ved Kommissionens beslutning 97/222/EF(3), senest ændret ved beslutning 1999/62/EF(4), fastsættes listen over tredjelande, hvorfra medlemsstaterne tillader indførsel af kødprodukter.

(2) Listen bør ajourføres for at tage hensyn til sundhedssituationen i eksporttredjelandene, og landekoden for Brasilien bør således ændres. Endvidere er det på grund af klassisk svinepest i dele af Tjekkiet nødvendigt at kræve, at svinekødsprodukter af vildsvin varmebehandles ved 70 °C, og at svinekødsprodukter fra Jugoslavien også varmebehandles ved denne temperatur af hensyn til sammenhængen i EF's dyresundhedsbestemmelser.

(3) Beslutning 97/222/EF bør derfor ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 97/222/EF foretages følgende ændringer:

1) Del I affattes som angivet i del I i bilaget til nærværende beslutning.

2) Del II affattes som angivet i del II i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. april 2000.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 89 af 4.4.1997, s. 39.

(4) EFT L 20 af 27.1.1999, s. 27.

BILAG

DEL I

Beskrivelse af regionaliserede områder som fastsat for de i del II og III angivne lande

>TABELPOSITION>

DEL II

Tredjelande eller dele af tredjelande, hvorfra kødprodukter tillades indført til EF

>TABELPOSITION>
Kommissionens beslutning

af 2. maj 2000

om ændring af beslutning 93/693/EØF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet

(meddelt under nummer K(2000) 1142)

(EØS-relevant tekst)

(2000/343/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af veterinærpolitimæssige krav i forbindelse med handelen inden for Fællesskabet med tyresæd og indførsel heraf(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

(1) I Kommissionens beslutning 93/693/EØF(2), senest ændret ved beslutning 2000/31/EF(3), er der opstillet en liste over tyrestationer i visse tredjelande, som er godkendt til udførsel af tyresæd til Fællesskabet.

(2) New Zealands og Schweiz' veterinærmyndigheder har anmodet om en tilføjelse til listen over tyrestationer, der officielt er godkendt til udførsel af tyresæd til Fællesskabet.

(3) New Zealand og Schweiz har forsikret Kommissionen om, at de krav, der er fastsat i artikel 9 i direktiv 88/407/EØF, er opfyldt.

(4) Det er derfor nødvendigt at ændre listen over godkendte tyrestationer i New Zealand og Schweiz.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Følgende to tyrestationer optages på listen vedrørende henholdsvis New Zealand og Schweiz i bilaget til beslutning 93/693/EØF:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 2. maj 2000.

På Kommissionens vegne

David Byrne

Medlem af Kommissionen

(1) EFT L 194 af 22.7.1988, s. 10.

(2) EFT L 320 af 22.12.1993, s. 35.

(3) EFT L 11 af 15.1.2000, s. 48.
Rådets afgørelse

af 2. maj 2000

om udnævnelse af præsidenten for Harmoniseringskontoret for det Indre Marked (varemærker, mønstre og modeller)

(2000/C 139/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1), særlig artikel 120, stk. 1 og 2,

under henvisning til Rådets beslutning af 16. juni 1994 om udnævnelse af præsidenten for Harmoniseringskontoret for det Indre Marked (varemærker, mønstre og modeller)(2),

under henvisning til Rådets beslutning af 3. december 1998 om genudnævnelse af præsidenten for Harmoniseringskontoret for det Indre Marked (varemærker, mønstre og modeller)(3),

under henvisning til den kandidatliste, som Administrationsrådet for Harmoniseringskontoret for det Indre Marked (varemærker, mønstre og modeller) forelagde den 6. marts 2000 -

VEDTAGET FØLGENDE AFGØRELSE:

Eneste artikel

Wubbo de BOER, født den 27. maj 1948, udnævnes til præsident for Harmoniseringskontoret for det Indre Marked (varemærker, mønstre og modeller) for perioden 1. oktober 2000 til 30. september 2005.

Udfærdiget i Bruxelles, den 2. maj 2000.

På Rådets vegne

J. Coelho

Formand

(1) EFT L 11 af 14.1.1994, s. 1. Forordningen er ændret ved forordning (EF) nr. 3288/94 (EFT L 349 af 31.12.1994, s. 83).

(2) EFT C 314 af 25.11.1995, s. 1.

(3) EFT C 409 af 30.12.1998, s. 1.
Rådets afgørelse

af 22. juni 2000

om ophævelse af afgørelse 94/942/FUSP om en fælles aktion vedrørende kontrol med udførslen af varer med dobbelt anvendelse

(2000/402/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 13, og

ud fra følgende betragtninger:

(1) Den 19. december 1994 vedtog Rådet afgørelse 94/942/FUSP om en fælles aktion vedrørende kontrol med udførslen af varer med dobbelt anvendelse(1) som led i en kombineret ordning til kontrol med udførsel af varer med dobbelt anvendelse, der også indbefattede Rådets forordning (EF) nr. 3381/94 af 19. december 1994 om en fællesskabsordning for kontrol med udførsel af varer med dobbelt anvendelse(2).

(2) På grundlag af en undersøgelse i henhold til artikel 19, stk. 5, i forordning (EF) nr. 3381/94 og under hensyntagen til De Europæiske Fællesskabers Domstols retspraksis(3) er det blevet bestemt, at en sådan ordning udelukkende bør baseres på en fællesskabsretsakt.

(3) Den 22. juni 2000 vedtog Rådet forordning (EF) nr. 1334/2000 om en fællesskabsordning for kontrol med udførsel af produkter og teknologi med dobbelt anvendelse(4).

(4) Afgørelse 94/942/FUSP bør derfor ophæves -

TRUFFET FØLGENDE AFGØRELSE:

Artikel 1

Afgørelse 94/942/FUSP ophæves. For ansøgninger om eksporttilladelse, der er indgivet inden ikrafttrædelsesdatoen for forordning (EF) nr. 1334/2000, gælder de relevante bestemmelser i afgørelse 94/942/FUSP fortsat.

Artikel 2

Denne afgørelse offentliggøres i EF-Tidende.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 22. juni 2000 .

På Rådets vegne

J. Sócrates

Formand

(1) EFT L 367 af 31.12.1994, s. 8. Afgørelsen er senest ændret ved afgørelse 2000/243/FUSP (EFT L 82 af 1.4.2000, s. 1).

(2) EFT L 367 af 31.12.1994, s. 1. Forordningen er senest ændret ved forordning (EF) nr. 837/95 (EFT L 90 af 21.4.1995, s. 1).

(3) Dom C-70/94, Sml. 1995 I, s. 3189, og C-83/94, Sml. 1995 I, s. 3231, af 17. oktober 1995 samt C-124/95, Sml. 1997 I, s. 81, af 14. januar 1997.

(4) Se side 1 i denne EFT.
Rådets og Kommissionens afgørelse

af 19. april 2000

om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side

(2000/384/EF, EKSF)

RÅDET FOR DEN EUROPÆISKE UNION HAR -

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum, og stk. 3, andet afsnit,

under henvisning til forslag fra Kommissionen,

efter høring af Det Rådgivende Udvalg og efter enstemmig udtalelse fra Rådet,

under henvisning til samstemmende udtalelse fra Europa-Parlamentet(1), og

ud fra følgende betragtning:

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, undertegnet i Bruxelles den 20. november 1995, bør godkendes -

TRUFFET FØLGENDE AFGØRELSE:

Artikel 1

Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side med de dertil knyttede protokoller samt den til slutakten knyttede erklæring godkendes herved på Det Europæiske Fællesskabs og Det Europæiske Kul- og Stålfællesskabs vegne.

Teksterne til de i stk. 1 nævnte retsakter er knyttet til denne afgørelse.

Artikel 2

1. Den holdning, som Fællesskabet skal indtage i assosieringsrådet og associeringsudvalget, fastlægges af Rådet på forslag af Kommissionen eller, i givet fald, af Kommissionen i overensstemmelse med de tilsvarende bestemmelser i traktaterne om oprettelse af Det Europæiske Fællesskab og Det Europæiske Kul- og Stålfællesskab.

2. Formanden for Rådet udøver i overensstemmelse med artikel 68 i aftalen formandshvervet i associeringsrådet og fremfører Fællesskabets holdning. En repræsentant for Rådets formandskab udøver formandshvervet i associeringsudvalget i overensstemmelse med artikel 71 i aftalen og fremfører Fællesskabets holdning.

Artikel 3

Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 85 i aftalen. Formanden for Kommissionen foranstalter samme notifikation på Det Europæiske Kul- og Stålfællesskabs vegne.

Udfærdiget i Bruxelles, den 19. april 2000.

På Rådets vegne

L. Capoulas Santos

Formand

På Kommissionens vegne

R. Prodi

Formand

(1) EFT C 78 af 18.3.1996, s. 12.